със съответните региони на страните, както и други региони.
 2. Страните, като потвърждават съответните си ангажименти в рамките на съответните международни правни инструменти, като например Договора за търговията с оръжие, съставен в Ню Йорк на 2 април 2013 г., Програмата за действие на ООН за предотвратяване, борба и премахване на незаконната търговия с малки оръжия и леки въоръжения във всичките ѝ аспекти и съответните резолюции на ООН, осъществяват сътрудничество и когато е целесъобразно, координация в рамките на тези инструменти с цел регулиране на международната търговия и предотвратяване и премахване на незаконната търговия и отклоняването на конвенционални оръжия, включително на малки оръжия и леки въоръжения, както и на боеприпаси. Сътрудничеството в съответствие с настоящия параграф включва, в зависимост от случая, насърчаване на всеобщото приемане и подкрепа за цялостното прилагане на посочените рамки в трети държави.
 3. Страните поддържат и засилват диалога, който ще придружава и консолидира ангажиментите им в съответствие с настоящия член.
 Член 7
 Тежки престъпления от международно значение и Международният наказателен съд
 1. Страните си сътрудничат с цел насърчаване на разследването и наказателното преследване на тежките престъпления от международно значение, включително чрез Международния наказателен съд и, по целесъобразност, съдилищата, установени съгласно съответните резолюции на ООН.
 2. Страните си сътрудничат с цел да способстват за постигането на целите на Римския статут на Международния наказателен съд, съставен в Рим на 17 юли 1998 г. (наричан по-долу „Статутът“). За тази цел те:
 а)
 продължават да утвърждават универсалността на Статута, включително, когато е подходящо, чрез споделянето на опита от приемането на мерките, необходими за неговото сключване и прилагане;
 б)
 бранят целостта на Статута, като защитават основните му принципи; и
 в)
 работят заедно за по-нататъшното повишаване на ефективността на Международния наказателен съд.
 Член 8
 Борба с тероризма
 1. Страните си сътрудничат на двустранно, регионално и международно равнище с цел предотвратяване и борба с актовете на тероризъм във всички негови форми и проявления в съответствие с приложимото международно право, включително международните споразумения, свързани с борбата с тероризма, международното хуманитарно право и международното право в областта на правата на човека, приложими за страните, и съобразно с принципите на Устава на ООН.
 2. Страните засилват сътрудничеството, като вземат предвид Глобалната стратегия на ООН за борба с тероризма и приложимите резолюции на Съвета за сигурност на ООН.
 3. Страните насърчават диалога и обмена на информация и мнения по отношение на всички актове на тероризъм, както и съответните методи и практики, като зачитат защитата на неприкосновеността на личния живот и личните данни в съответствие с международното и техните съответни законови и подзаконови разпоредби.
 Член 9
 Намаляване на химичните, биологичните, радиологичните и ядрените рискове
 1. Страните засилват сътрудничеството в областта на превенцията, намаляването, контрола и реагирането на химични, биологични, радиологични и ядрени рискове.
 2. Страните засилват сътрудничеството с оглед на укрепването на институционалния капацитет на трети държави за справяне с химични, биологични, радиологични и ядрени рискове.
 Член 10
 Международно и регионално сътрудничество и реформа на ООН
 1. В подкрепа на ангажимента си за ефективно многостранно сътрудничество, страните се стремят да обменят мнения и да засилват сътрудничеството помежду си и, когато